8. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 386 της 4/5 Οκτ. 1973 (ΦΕΚ Α' 279)  Περί κυρώσεως της από 3 Οκτ. 1973 Συμβάσεως μεταξύ Ελληνικού Δημοσίου και της Ανωνύμου Εταιρείας "ΟΛΥΜΠΙΑΚΗ ΑΕΡΟΠΟΡΙΑ Α.Ε." Έχοντες υπ' όψει: α)Το εδάφ. Γ' της παρ. 1 του άρθρ. 15 της από 30 Ιουλ. 1956 μεταξύ Ελληνικού Δημοσίου και Αριστοτέλους Ωνάση συμβάσεως, κυρωθείσης υπό του Ν.Δ. 3560/1956 "περί τροποποιήσεως και συμπληρώσεως του Α.Ν. 1856/1951", και του Ν.Δ. 3006/1954, ως και περί κυρώσεως της από 30 Ιουλ. 1956 συμβάσεως "περί Αεροπορικών Συγκοινωνιών", ως τροποποιηθέν διεμορφώθη υπό του άρθρ. 10 της από 19 Δεκ. 1968 Συμβάσεως μεταξύ Δημοσίου και Εταιρείας "ΟΛΥΜΠΙΑΚΗ ΑΕΡΟΠΟΡΙΑ Α.Ε." κυρωθείσης υπό του Ν.Δ. 122/1969. β)Την παρ. 2 του άρθρ. 23 του υπ' αριθ. 122/1969 Ν.Δ/τος «περί κυρώσεως της από 19 Δεκ. 1968 Συμβάσεως μεταξύ Δημοσίου και της Ανωνύμου Εταιρείας "ΟΛΥΜΠΙΑΚΗ ΑΕΡΟΠΟΡΙΑ", προτάσει των επί της Εθνικής Οικονομίας, Οικονομικών και Ναυτιλίας, Μεταφορών και Επικοινωνιών Υπουργών, απεφασίσαμεν και διατάσσομεν: Άρθρον Πρώτον.-Κυρούται η από 3 Οκτ. 1973 Σύμβασις μεταξύ του Ελληνικού Δημοσίου και της εν Αθήναις (Λεωφόρω Συγγρού 96) εδρευούσης Εταιρείας υπό την επωνυμίαν "ΟΛΥΜΠΙΑΚΗ ΑΕΡΟΠΟΡΙΑ Α.Ε." ης το κείμενον έχει ως ακολούθως: ΣΥΜΒΑΣΙΣ Εν Αθήναις σήμερον την 3 Οκτ. 1973 μεταξύ αφ' ενός του Ελληνικού Δημοσίου (αποκαλουμένου εφεξής ΔΗΜΟΣΙΟΝ) εκπροσωπουμένου υπό της Ελληνικής Κυβερνήσεως και ταύτης υπό των Υπουργών Εθνικής Οικονομίας Ν. Εφεσίου, Οικονομικών Ι. Κούλη και Ναυτιλίας, Μεταφορών και Επικοινωνιών Ορ. Γιάκα και αφ' ετέρου της εν Αθήναις εδρευούσης Α.Ε. ΟΛΥΜΠΙΑΚΗ ΑΕΡΟΠΟΡΙΑ (αποκαλουμένης εφεξής ΑΝΑΔΟΧΟΣ) νομίμως εκπροσωπουμένης (βάσει του από 20 Αυγ. 1973 πρακτικού του Δ.Σ. ταύτης) υπό του Κ. Κονιαλίδη συνεφώνησαν τα ακόλουθα: ΠΡΟΟΙΜΙΟΝ Εις την ΑΝΑΔΟΧΟΝ (ως υποκατάστατον του Αριστ. Ωνάση) έχει παραχωρηθή το προνόμιον της αποκλειστικής εκμεταλλεύσεως πασών των υπό Ελληνικήν σημαίαν αεροπορικών μεταφορών εσωτερικού και εξωτερικού, δια συμβάσεως (από 30-7-1956) κυρωθείσης υπό του Ν.Δ. 3560/1956, κατ' επανάληψιν δε τροποποιηθείσης δια μεταγενεστέρων τοιούτων. Εις το άρθρ. 15 της εν λόγω συμβάσεως, ως διεμορφώθη δια της από 19- 12-1968, κυρωθείσης υπό του Ν.Δ. 122/1969 τοιαύτης, υπό τον τίτλον "Προστασία του Αναδόχου" περιλαμβάνονται διατάξεις αφορώσαι αφ' ενός εις την υπό του  ΔΗΜΟΣΙΟΥ χορήγησιν προς αλλοδαπούς μεταφορείς αδειών εγκαταστάσεως τακτικών αεροπορικών γραμμών και έγκρισιν της συχνότητος των εν αυταίς δρομολογίων και αφ' ετέρου εις τας προϋποθέσεις και τους όρους χορηγήσεως αδειών εκτάκτων επί ναυλώσει πτήσεων (CHARTERS) εκ της αλλοδαπής προς την Ελλάδα και εκ της Ελλάδος εις την αλλοδαπήν. Το καθιερούμενον δια των τελευταίων διατάξεων αναφορικώς προς τας εκτάκτους επί ναυλώσει πτήσεις σύστημα, ρητώς ορίζεται εις το εν λόγω άρθρον της συμβάσεως ότι θ' αναθεωρήται ανά τριετίαν, δια νέας συμφωνίας μεταξύ ΔΗΜΟΣΙΟΥ και ΑΝΑΔΟΧΟΥ επί τη βάσει των διαμορφωθησομένων εν τω μεταξύ συνθηκών και των προοπτικών δια το μέλλον. Ήδη συμπληρωθείσης της τριετίας από της τελευταίας συμβάσεως, τα συμβαλλόμενα μέρη, προήλθον βάσει της ως άνω διατάξεως εις διαπραγματεύσεις, αίτινες απέληξαν εις την ακόλουθον συμφωνίαν, δια της οποίας αναμορφούται το σύστημα των εκτάκτων επί ναυλώσει πτήσεων (CHARTERS). Άρθρ.1.-Το εδάφ. Γ' της παρ. 1 του άρθρ. 15 της από 30-7-1956, κυρωθείσης υπό του Ν.Δ. 3560/ 1956 συμβάσεως ως τροποποιηθέν διεμορφώθη τελικώς υπ' άρθρ. 10 της από 19-12-1968 τοιαύτης, κυρωθείσης υπό του Ν.Δ. 122/1969 αντικαθίσταται δια νέας παραγράφου, ως ακολούθως: 2.Αναφορικώς προς τας εκτάκτους επί ναυλώσει πτήσεις (CHARTERS), ισχύουν τα ακόλουθα: Α)Το ΔΗΜΟΣΙΟΝ είναι εντελώς ελεύθερον, εις ουδένα υποκείμενον περιορισμόν, δια την χορήγησιν αδειών εκτάκτων επί ναυλώσει πτήσεων εκ της αλλοδαπής προς την Ελλάδα και εκ της Ελλάδος προς την αλλοδαπήν. Β)Δια τας εκ της ασκήσεως του ως εν εδαφ. Α' δικαιώματος του ΔΗΜΟΣΙΟΥ, δυσμενείς επιπτώσεις επί της αεροπορικής κινήσεως της ΑΝΑΔΟΧΟΥ, το ΔΗΜΟΣΙΟΝ αναλαμβάνει την υποχρέωσιν να καταβάλη εις ταύτην χρηματικήν αποζημίωσιν. Δια τον προσδιορισμόν των επιπτώσεων της χορηγήσεως αδειών εκτάκτων επί ναυλώσει πτήσεων, επί της αεροπορικής κινήσεως της ΑΝΑΔΟΧΟΥ, λαμβάνεται υπ' όψιν ο συντελεστής πληρότητος των αεροσκαφών της κατά γραμμήν, η μείωσις του οποίου κάτω του καθοριζομένου ορίου ως συνέπεια των εκτάκτων επί ναυλώσει πτήσεων, δημιουργεί αξίωσιν αποζημιώσεως. αα)Ειδικώτερον η επί των γραμμών Ευρώπης- Ελλάδος και αντιστρόφως αεροπορική κίνησις της ΑΝΑΔΟΧΟΥ τεκμαίρεται ότι δεν επηρεάζεται εκ των εκτάκτων επί ναυλώσει πτήσεων (CHARTERS) εφ' όσον ο αριθμός των δια τοιούτων πτήσεων, μεταφερθέντων κατά το έτος αυτό επί εκάστης των εξυπηρετουμένων υπό της ΑΝΑΔΟΧΟΥ   γραμμής,  αντιστοιχεί  εις ποσοστόν ουχί     (Μετά την σελ. 768,04(β) Σελ. 768,05 Τεύχος 511-Σελ. 125 Ολυμπιακή Αεροπορία 38.Ξ.γ.8   137 μείζον του 20% του αριθμού των συνολικώς δια τε των τακτικών ή εκτάκτων πτήσεων επί της ιδίας γραμμής μεταφερθέντων προς αμφοτέρας τας κατευθύνσεις επιβατών, κατά την χρονικήν περίοδον από 1-10-1970 μέχρι 30-9-1971. ββ)Το εν τω προηγουμένω εδαφίω καθοριζόμενον δια το έτος 1972 ποσοστόν των δι' εκτάκτων επί ναυλώσει πτήσεων μεταφερθέντων επιβατών εν σχέσει προς τους συνολικώς μεταφερθέντας κατά το από 1-10-1970 μέχρι 30-9-1971 ετήσιον χρονικόν διάστημα, αναπροσαρμόζεται δια τα επόμενα έτη (1973 και 1974) αυξομειούμενον κατά λόγον ίσον προς την αυξομείωσιν του αριθμού των συνολικώς προς αμφοτέρας τας κατευθύνσεις μεταφερθέντων επιβατών κατά το αμέσως προηγηθέν εκάστου των ετών τούτων ετήσιον διάστημα (1 Οκτ.-30 Σεπτεμβρίου) τεκμαιρουμένου ωσαύτως ότι ουδαμώς επηρεάζεται η επί των γραμμών Ευρώπης- Ελλάδος και αντιστρόφως αεροπορική κίνησις της ΑΝΑΔΟΧΟΥ, ενόσω ο αριθμός των δι εκτάκτων επί ναυλώσει πτήσεων (CHARTERS) μεταφερομένων επί εκάστης των γραμμών τούτων επιβατών, δεν υπερβαίνει το ως άνω αναπροσαρμοζόμενον δι' έκαστον έτος ποσοστόν. γγ)Δια τον προσδιορισμόν των εν εδαφ. αα και ββ ποσοστών των δι' εκτάκτων επί ναυλώσει πτήσεων (CHARTERS) μεταφερομένων επιβατών, εν σχέσει προς τους συνολικώς κατά τας καθοριζομένας ετησίας περιόδους μεταφερθέντας, λαμβάνονται υπ' όψιν τα τηρούμενα παρά τη Υπηρεσία Πολιτικής Αεροπορίας επίσημα στοιχεία της επιβατικής κινήσεως, μη υπολογιζομένων των μεταφερομένων επί γραμμών τας οποίας δεν εξυπηρετεί η ΑΝΑΔΟΧΟΣ επιβατών.   Σελ. 768,06 Τεύχος 511-Σελ. 126 δδ)Αποζημίωσις οφείλεται υπό του ΔΗΜΟΣΙΟΥ προς την ΑΝΑΔΟΧΟΝ εάν ο αριθμός των δι' εκτάκτων επί ναυλώσει πτήσεων (CHARTERS) μεταφερθέντων καθ' έκαστον έτος επί εκάστης των Ευρωπαϊκών γραμμών προς αμφοτέρας τας κατευθύνσεις επιβατών, υπερβαίνει το καθοριζόμενον εν εδαφ. αα και ββ ποσοστόν δια την αντίστοιχον γραμμήν και εφ’ όσον κατά το αυτό έτος η μέση ετησία επιβατική πληρότης των αεροσκαφών της ΑΝΑΔΟΧΟΥ επί της εν λόγω γραμμής δεν υπερβαίνει το 57%. Ελλειπούσης τινός των προϋποθέσεων τούτων, αθροιστικώς απαιτουμένων, αποκλείεται η αποζημίωσις δια την εν λόγω γραμμήν. Η καταβλητέα εις την ΑΝΑΔΟΧΟΝ επί τη συνδρομή των προϋποθέσεων τούτων αποζημίωσις, υπολογίζεται διά του πολλαπλασιασμού των καθ' υπέρβασιν του εν εδαφ. αα και ββ καθοριζομένων δι' έκαστον έτος ποσοστού μεταφερθέντων δι' εκτάκτων επί ναυλώσει πτήσεων (CHARTERS) επιβατών, επί το χαμηλότερον εν ισχύϊ κόμιστρον ανά επιβάτην, περιοριζομένη καθ’ ο μέτρον είναι αναγκαία προς κάλυψιν της ελλειπούσης πληρότητος των αεροσκαφών της ΑΝΑΔΟΧΟΥ κατά γραμμήν μέχρι ποσοστού 57%. Εν πάση περιπτώσει η καταβλητέα δι' απάσας τας Ευρωπαϊκάς γραμμάς αποζημίωσις δεν δύναται να είναι μείζων ή να υπολείπεται της κατά το προηγούμενον έτος καταβληθείσης εις την ΑΝΑΔΟΧΟΝ τοιαύτης (και εάν κατ' αυτό ελλειπουσών των προϋποθέσεων ουδεμία κατεβλήθη αποζημίωσις, της κατά το προηγηθέν τούτου καταβληθείσης) πλέον ή έλαττον 10% αντιστοίχως.        38.Ξ.γ.8 Ολυμπιακή Αεροπορία   138 εε)Εν περιπτώσει επιτυχίας υπό της ΑΝΑΔΟΧΟΥ συντελεστού πληρότητος των αεροσκαφών της επί απασών ανεξαιρέτως των Ευρωπαϊκών γραμμών της 57%, ουδεμία αποζημίωσις καταβάλλεται. ςς)Η μεταξύ Βορείου Αμερικής-Ελλάδος και αντιστρόφως επιβατική κίνησις της ΑΝΑΔΟΧΟΥ, θεωρείται ως επηρεαζομένη, εκ της αδεία του ΔΗΜΟΣΙΟΥ πραγματοποιήσεως εκτάκτων επί ναυλώσει πτήσεων (CHARTERS), εφ' όσον η μέση ετησία επιβατική πληρότης των εξυπηρετούντων τας γραμμάς Βορ. Αμερικής, αεροσκαφών ταύτης, δεν υπερβαίνει το 62%. Η καταβλητέα εν τοιαύτη περιπτώσει εις την ΑΝΑΔΟΧΟΝ αποζημίωσις, υπολογίζεται δια του πολλαπλασιασμού του 1/2 του αριθμού των δι' εκτάκτων επί ναυλώσει πτήσεων (CHARTERS) μεταφερθέντων προς αμφοτέρας τας κατευθύνσεις καθ' έκαστον έτος επιβατών, επί το χαμηλότερον εν ισχύϊ κόμιστρον ανά επιβάτην, περιοριζομένη καθ' ο μέτρον είναι αναγκαία προς κάλυψιν της ελλειπούσης μέχρις 62% πληρότητος των αεροσκαφών της ΑΝΑΔΟΧΟΥ και μη δυναμένη ωσαύτως να υπερβή ουδέ να υπολειφθή της καταβληθείσης κατά το προηγούμενον έτος (και εάν κατ' αυτό ουδεμία κατεβλήθη αποζημίωσις, της κατά το προηγηθέν τούτου καταβληθείσης) πλέον ή έλαττον 10% αντιστοίχως. ζζ)Εν περιπτώσει επιτυχίας υπό της ΑΝΑΔΟΧΟΥ συντελεστού πληρότητος των αεροσκαφών της 62% εις τον τομέα Β. Αμερικής, ουδεμία αποζημίωσις καταβάλλεται. ηη)Εις πάσαν περίπτωσιν υπολογισμού αποζημιώσεως της ΑΝΑΔΟΧΟΥ, και εφ' όσον δεν καλύπτεται το συμφώνως τοις ύπερθεν παρ. δδ και ςς προκύπτον ποσόν, ως εκ του πολλαπλασιασμού του αριθμού των καθ' υπέρβασιν μεταφερθέντων επιβατών επί το χαμηλότερον εν ισχύϊ τιμολόγιον της αντιστοίχου περιπτώσεως υπολογιζομένου και του πλέον ή έλαττον 10% της κατά το προηγούμενον έτος καταβληθείσης αποζημιώσεως, καταβάλλεται, ως αποζημίωσις το προκύπτον τούτο μειωμένον ποσόν. θθ)Κατά την εφαρμογήν των ανωτέρω οριζομένων δέον να ασκήται λεπτομερής έλεγχος κατά τα διεθνώς κρατούντα. Ειδικώτερον δύνανται να επιστρέψουν εξ Ελλάδος δι' εκτάκτων επί ναυλώσει πτήσεων μόνον αφιχθέντες δια τοιούτων πτήσεων επιβάται. Άρθρ.2.-Μετά την παρέλευσιν της τρεχούσης τριετίας 1972-1974, επανέρχονται εν ισχύϊ άπασαι αι δια της παρούσης τροποποιούμεναι διατάξεις του Ν.Δ. 122/69 (ανωτ. αριθ. 5). Άρθρ.3.-1.Και επί της παρούσης τροποποιητικής Συμβάσεως ισχύουν αι διατάξεις της παρ. 3 του άρθρ. 18 και της παρ. 3 του άρθρ. 28 της αρχικής Συμβάσεως της κυρωθείσης δια του Ν.Δ. 3500/1956 (ανωτ. αριθ. 1). 2.Άπασαι αι διατάξεις της ανά χείρας παρούσης τροποποιητικής Συμβάσεως, έχουν ισχύν νόμου. Πάσαι αι διατάξεις της ισχυούσης Συμβάσεως ως     και της ανά χείρας παρούσης τροποποιητικής, δύνανται να τροποποιώνται ή καταργώνται δια συμφωνίας μεταξύ της Αναδόχου και του Δημοσίου, εκπροσωπουμένου υπό των Υπουργών Εθνικής Οικονομίας, Οικονομικών και Ναυτιλίας, Μεταφορών και Επικοινωνιών, κυρουμένης δια Πρ.Δ/τος εκδιδομένου προτάσει των ιδίων Υπουργών. 3.Επιτρέπεται εις τον Υπουργόν Ναυτιλίας, Μεταφορών και Επικοινωνιών όπως δια Δ/τος κωδικοποίηση εις ενιαίον κείμενον τας διατάξεις της αρχικής Συμβάσεως, των τροποποιητικών συμβάσεων των κυρωθεισών δια του Ν.Δ. 4262/62, του Β.Δ. 88/66, του Β.Δ. 862/66, του Ν.Δ. 122/1969 και της παρούσης τροποποιητικής συμβάσεως. Άρθρον Δεύτερον.-Εις τον Ημέτερον επί της Ναυτιλίας, Μεταφορών και Επικοινωνιών Υπουργόν ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 10112]